  Анжелика Тихонова корреспондент «Удмуртия» кун телерадиокомпанилэн архивысьтыз удмурт кылын видеоосты вотэсэ поттыны кутскизы. Со сярысь Ижкарысь Калыкъёслэн эшъяськон юртсылэн пресс-службаез ивортӥз. Видеосузьетъёсты «Мынам Удмуртие» телеканаллэн сайтысьтыз нимысьтыз баме интыялозы. Туннэ отчы 1977-1980 аръёсы лэсьтэм куд-ог записьёсты поттӥзы ини. Элькун телерадиокомпанилэн кивалтӥсьёсыз верамъя, удмурт кылын записьёсты вӧлмытон бордын кӧня ке ар ӵоже ужалозы. Нырысь ик архив материалъёсты оцифровать карозы, собере телекомпанилэн сайтаз интыялозы, соосъя ас ӵектосъёссэс радъялозы. Архивысь удмурт кылын записьёсты басьтон понна коньдон Удмуртилэн кивалтэтэз но йӧскалык политикая министерство висъязы Пусъём, удмуртъёс калыкмылэн лулчеберет кылёсбурез луись телепередачаосты шарае поттон сярысь ужпумез трос аръёс ӵоже ӝутказы вал.  Кырӟаны ми яратском (1974-тӥ ар) Тегъёс: Мерлык Лулчеберет Ижкар Удмуртия удмурткыл телевидение  